b'\n_START_ARTICLE_\nOskar Lafontaine\n_START_SECTION_\nBiografija\n_START_PARAGRAPH_\n1962 m. baig\xc4\x97 Priumo gimnazij\xc4\x85, 1969 m. Sarbriukeno ir Bonos universitetus._NEWLINE_1966\xe2\x80\x932000 m. Vokietijos socialdemokrat\xc5\xb3 partijos (SPD) narys. 1966\xe2\x80\x931968 m. Sarbriukeno socialdemokratinio jaunimo organizacijos pirmininkas. Nuo 1968 m. Saro \xc5\xbeem\xc4\x97s SPD organizacijos valdybos narys, 1971\xe2\x80\x931977 m. SPD Sarbriukeno miesto organizacijos pirmininkas, 1977\xe2\x80\x931995 m. SPD Saro \xc5\xbeem\xc4\x97s organizacijos pirmininkas._NEWLINE_1979\xe2\x80\x931999 m. SPD valdybos, nuo 1981 m. ir Prezidiumo narys, nuo 1987 m. bir\xc5\xbeelio SPD pirmininko pavaduotojas, programos komisijos pirmininkas. 1995\xe2\x80\x931999 SPD pirmininkas._NEWLINE_1969\xe2\x80\x931974 m. Sarbriukeno visuomeninio maitinimo ir transporto bendrov\xc4\x97s tarnautojas, 1971\xe2\x80\x931974 m. Saro tramvaj\xc5\xb3 bendrov\xc4\x97s valdybos narys._NEWLINE_1969\xe2\x80\x931970 m. Sarbriukeno miesto tarybos narys, 1970\xe2\x80\x931975 m. Saro \xc5\xbeem\xc4\x97s parlamento narys. 1974\xe2\x80\x931976 m. Sarbriukeno burmistras, 1976\xe2\x80\x931986 m. vyr. burmistras. 1985\xe2\x80\x931998 Saro \xc5\xbeem\xc4\x97s ministras pirmininkas._NEWLINE_1990 m. SPD kandidatas \xc4\xaf Vokietijos federalinio kanclerio post\xc4\x85. 1998\xe2\x80\x931999 m. federalinis finans\xc5\xb3 ministras. Nesutik\xc4\x99s su G. \xc5\xa0rioderio politika, pasitrauk\xc4\x97 i\xc5\xa1 vyriausyb\xc4\x97s ir partijos._NEWLINE_2004 m. \xc4\xafsteig\xc4\x97 kairi\xc4\x85j\xc4\x85 socialdemokratin\xc4\x97s krypties partij\xc4\x85 \xe2\x80\x9eU\xc5\xbe darb\xc4\x85 ir socialin\xc4\xaf teisingum\xc4\x85\xe2\x80\x9c, kuri 2005 m. su Vokietijos Demokratinio socializmo partija susijung\xc4\x97 \xc4\xaf Vokietijos kairi\xc4\x85j\xc4\x85 partij\xc4\x85.'